Københavns Adresseavis, 1778-04-01
Den nye Litteraturens Paketbaads første Blad er nu udkommen. Den første Aargang blev meget forsinket i sit Løb ved at bie efter Skaldtidenden. Man har derfor skilt sig ved denne, som ved en Ballast, og i dens Sted indladet meere nyttige og behagelige Ting. Man vil ved denne anden Aargangs Begyndelse søge at giøre sig det bifald fortient, man er et i mange Henseender got Ugeblad skyldig. I dette Øyemærke er dets Bestyrelse nu gandske overladt til et Selskab, som foreener Flid og Smag med prøvede Jndsigter og dyrkede Kundskaber. Planen paa hvilken den første Aargang blev grundet, bliver den samme i sit Hovedbegreb (Skaldtidenden undtagen),men meget udvidet i Henseende til sine enkelte Stykker og Afhandlinger. Alle Videnskaber og Konster skal afvexle med hverandre, det Nyttige forbindes med det behagelige, og de lærde Dommeres stridige Bedømmelser over Skrifter, blive veyede paa den fordomsfrie Vægtskaal. Men for at give Læserne et fuldstændigere Begreb om de Materier dette Blad skal indeholde, vil man herved i denne Fornyelses Plan optegne de Videnskaber, som enhver i Selskabet bidrager til dette Blads Almeennyttighed under sine særskilte Hovedtitler i visse Fag, saasom: Det physiske Fag, interessante bemærkelser af Naturens Formaale i Dyre=Plante= og Steenriget. Juridiske, besynderlige Casus i Rets=Sager, og andre Mærkværdigheder, som hører under Lovkyndigheden Medicinske, Exempler ved hvilke Midler extraordinaire Tilfælde ere blevne afhiulpe, nye Lægemidlers Opdagelse og besynderlige Sygdomme Oeconomiske, nyttige Forslag, Bekiendtgjørelser af adskillie vigtige, Opdagelser og Forbedringer i Huusholdningskonsten, saavel i Kiøbnæverne som paa Landet. Moralske Træk og Karakterer af gode Mennesker, ædelmodige Handlinger, merkværdige og dydige Personers Endeligt. De smukke Videnskaber, udmærkede Stykker af Vittighedens og Smagens Arbeyder. Det historiske Fag; besynderlige Tildragelser, historiske Nyheder, og værdige Personers Levnetsbeskrivelse. Handels Videnskaben; Udtog af Octroyer, udenrigske Vexelforordninger, og en Priis courant over alle Kiøbmandsvare, som hver Maaned skal bliver indført til Efterretning for de Handlende i Kiøbstæderne. Stiftelsers Fag; Udtog af Fundatser, Testammenter og Gavebreve a., Efterretninger og gamle og nye Stiftelser. Og endelig den kritiske Vægtskaal, som veyer de ulige Domme, der blive fældet over nye Skrifter. Af den forrige Aars Artikler, vedbliver: Forsvars=Journalen for fornærmede Skribentere De kan her faae Besvarelser indrykkede imod de kritiske Blade uden Betaling. Ligeledes vedbliver Artikelen: Adskilligt. Disse Blade skal blive dem tilbragte, som lade sig tegne derfor paa Avise=Contoiret. Hver Torsdag udgaaer et halv Ark fiin Stiil. Det første Blad kan faaes strax. Ved Aargangens Slutning betales 1 Rdlr. Subskribenterne af den første Aargang ansees for vedblivende, i Fald de ikke melde Afsigelsen. Prisen paa dette Ugeblad for dem i Provintserne, som Distributeurerne svare for, er Siælland 8 Mk., Fyen 9 Mk., Jylland, 10 Mk., Holsteen 10 Mk. Distributeurerne behage igien at sætte Taxt for Vedkommende, saaledes, at de kan have deres Umage belønnet. Det samme behage de at giøre for BipostContoirerne, med hvilke Avise=Contoiret ikke befatter sig. Holck.